বাংলা গান ও পঞ্চকবির পঞ্চব্যঞ্জনা | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শুক্রবার, ২৩ জুন ২০১৭, ০৫:৩৪ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
নেতাদের রাজধানী ছাড়তে খালেদার নির্দেশ
ঘরমুখো মানুষের দীর্ঘ অপেক্ষা
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
বাংলা গান ও পঞ্চকবির পঞ্চব্যঞ্জনা
রহিমা আখতার কল্পনা
প্রকাশিত : রবিবার, ১৬ এপ্রিল ২০১৭, ০৮:৪৪
অঅ-অ+
বাঙালি সংস্কৃতির প্রাণরসে ঋদ্ধ বিশিষ্ট সম্পদ বাংলা কবিতা ও গান। আমাদের দৈনন্দিন জীবনের সুখে ও সংকটে, মিলনে বিরহে, সংগ্রামে, যুদ্ধে ও মৈত্রীর বন্ধনে জড়িয়ে আছে কবিতা ও গান। নানাবিধ বিপর্যয় থেকে উত্তরণে আমাদের কবিতা-গানের ভূমিকা ও প্রভাব অনস্বীকার্য। বহু বিচিত্র ধারায় প্রবাহিত এই শক্তিমান বাংলা কাব্যধারা ও বাংলা সঙ্গীত-প্রবর্তণের আদি উৎসও এক অর্থে অভিন্ন।
বাংলা কবিতার আদি নিদর্শন চর্যাপদ। হাজার বছরের প্রাচীন এ সাহিত্যপ্রসূন ছন্দোবদ্ধ কবিতা, আর ‘পদ’ নামে অভিহিত এ কবিতা আবৃত্ত হতো সুরে। চর্যাপদের বিভিন্ন কবিতার সূচনায় ভিন্ন ভিন্ন রাগের উল্লেখ এ তথ্যের সাক্ষ্য বহন করে। পরবর্তীকালে পদসমূহের সূচনায় উল্লেখিত রাগ অনুসরণ করে নির্দেশিত সুরে উক্ত পদগুলো গীত হয়েছে, বর্তমানেও হচ্ছে। চর্যাপদের আগে আর কোনো সঙ্গীত-নিদর্শনের সন্ধান অদ্যাবধি পাওয়া যায়নি। সুতরাং বাংলা কাব্যের আদি নিদর্শন চর্যাপদকে আমরা সে বিবেচনায় বাংলা গানেরও আদি উৎস বলে অভিহিত করতে পারি। আর সঙ্গতভাবেই হাজার বছরের এই ঐতিহ্যের সম্ভারে বহুবর্ণিল সুর, তাৎপর্যপূর্ণ গীতিকবিতা, রাগ রাগিণীর বিস্তার, গানের আঙ্গিক ও আত্মার বাঁক পরিবর্তন এবং সমকালের বাস্তবতার উপস্থাপন লক্ষ্যযোগ্য।
এ প্রসঙ্গে আলোকপাত করতে গেলে প্রথমেই ভাবতে হবে বাংলা গানের বিবর্তনের কথা। চর্যাপদ থেকে শুরু করে সুদীর্ঘকাল-পরিক্রমায় বিবর্তিত বর্তমান বাংলা গানের যে অবয়ব, তার মূলে রয়েছে যুগ থেকে যুগে সঙ্গীত-সংশ্লিষ্ট নানা ব্যক্তিত্বের ক্রমাগত সাধনা। এঁদের মধ্যে কণ্ঠশিল্পী, সঙ্গীত-সাধকদের পাশাপাশি গীতিকবি বা সঙ্গীত রচয়িতাদের ভূমিকা অত্যন্ত গুরুত্বের সঙ্গে প্রণিধানযোগ্য। এঁদের মধ্যে কোনো কবি বা গীতিকবি নিজে একাধারে কণ্ঠশিল্পী এবং সুরস্রষ্টাও ছিলেন।
উন্নতমানের হৃদয়স্পর্শী গানের জন্য অর্থবহ ও গীতল কথা, আকর্ষণীয় সুরের সংযোজন, কণ্ঠশিল্পীর সক্ষম দরদী ও পরিশীলিত কণ্ঠ-এই তিনের সমন্বয় অত্যন্ত প্রয়োজনীয়। এই অপূর্ব সমন্বয় সম্ভব হয়েছে যে সব ক্ষেত্রে, সেসব গানই কালজয়ী হয়েছে, যুগে যুগে কিংবদন্তীরূপে বিরাজমান রয়েছে। এ ক্ষেত্রে বাংলা গানের বিখ্যাত ‘পঞ্চকবি’ বলে খ্যাত পাঁচ জন কবি যথাক্রমে (কালানুক্রমিক) : রবীন্দ্রনাথ ঠাকুর (১৮৬১-১৯৪১), দ্বিজেন্দ্রলাল রায় (১৮৬৩-১৯১৩), রজনীকান্ত সেন (১৮৬৫-১৯১০), অতুল প্রসাদ সেন (১৮৭১-১৯৩৪) এবং কাজী নজরুল ইসলাম (১৮৯৯-১৯৭৬)। এঁদের গান বাংলা গানের ইতিহাসে এক যুগান্তকারী ভূমিকা পালন করে।
ঊনবিংশ শতাব্দীর শেষ দিকে এবং বিংশ শতাব্দীর প্রথমদিকে বাংলা গানের আধুনিকীকরণে এই পাঁচজন গীতিকবি ব্যাপক ও বলিষ্ঠ ভূমিকা রাখেন। যদিও এদের মধ্যে বিশ্বমানের বরেণ্য একাধিক কবিও রয়েছেন, তাদের সেই বিশাল পরিচয় ও ব্যাপক পরিধির কর্মযজ্ঞের আলোচনার সুযোগ এ নিবন্ধে নেই। শুধু তাদের সৃষ্টির একটি শাখা-গীতিকবিতা বা গানের সামান্য আলোকপাত করছি এখানে। যথারীতি, তাদের জন্মকালের ধারাবাহিকতা অনুযায়ী কালানুক্রমিক বিন্যাসে পঞ্চকবিকে উপস্থাপন করা হলো।
রবীন্দ্রনাথ ঠাকুর : একাধারে কবি, সঙ্গীতজ্ঞ, কথাসাহিত্যিক, নাট্যকার, প্রাবন্ধিক, দার্শনিক, চিত্রশিল্পী, শিক্ষাবিদ এবং সমাজ- সংস্কারক। সারা বিশ্বে তিনি মূলত কবি হিসেবেই স্বীকৃত ও সম্মানিত। ১৯১৩ সালে তিনি নোবেল পুরস্কারে ভূষিত হন। এশিয়ার বিদগ্ধ ও বরেণ্য ব্যক্তিদের মধ্যে তিনিই প্রথম এ বিরল গৌরবজনক পুরস্কার লাভ করেন। ১৮৬১ সালের ৭ই মে (১২৬৮ বঙ্গাদের ২৫শে বৈশাখ) কোলকাতার জোড়াসাঁকোর অভিজাত ঠাকুর পরিবারে তিনি জন্মগ্রহণ করেন্ তার কীর্তিমান জীবনের সুবিশাল কর্মযজ্ঞে সঙ্গীতের স্থান বিশেষ গুরুত্বপূর্ণ। তার বিচিত্র সৃষ্টির অন্যতম ধারা তার অসাধারণ গান। গানের বাণী ও সুরে তিনি প্রাচ্য ও পাশ্চাত্যের সংমিশ্রণ ঘটিয়েছেন, বিভিন্ন জাতি উপজাতিসহ বিভিন্ন জনগোষ্ঠির নিজস্ব সঙ্গীতরীতি ও সুরের সমন্বয়ে তিনি সৃষ্টি করেছেন সম্পূর্ণ স্বতন্ত্র এক সঙ্গীত। নবনব নিরীক্ষার মাধ্যমে নির্মিত তার একান্ত নিজস্ব এ সঙ্গীতধারা ‘রবীন্দ্রসঙ্গীত’ অভিধায় চিহিত হয়ে যুগ যুগ ধরে কালজয়ী মর্যাদায় বহমান। রবীন্দ্রনাত ঠাকুর অন্যান্য রচনার পাশাপাশি অজস্র সঙ্গীত রচনা করেছেন। সমগ্র বাংলার সমাজ জীবনের শিরায় শিরায় সুখ-দুঃখের সমস্ত অনুষঙ্গে রবীন্দ্র সঙ্গীতের সম্পৃক্ততা সুনিবিড়। বাংলাদেশের স্বাধীনতা সংগ্রাম ও মুক্তিযুদ্ধে রবীন্দ্র সঙ্গীতের রয়েছে বিপুল প্রভাব। মুক্তিকামী কোটি মানুষের হতাশায়, বেদনায়, ধ্বংসে ও অমানুষিক নির্যাতনে ভেঙে পড়া বিপর্যস্ত মূহূর্তে রবীন্দ্রনাথের গান তাদেরকে উদ্দীপ্ত ও প্রত্যয়ী করেছে। জয়ী হতে সাহায্য করেছে, যার ফলে আজ আমরা দীর্ঘ যুদ্ধে জয়ী এক স্বাধীন সার্বভৌম দেশের গৌরবান্বিত নাগরিক। আর সুবিখ্যাত রবীন্দ্রসঙ্গীত ‘আমার সোনার বাংলা....’ আমাদের মর্যাদাশীল পবিত্র জাতীয় সঙ্গীত।
দ্বিজেন্দ্রলাল রায় : ১৮৬৩ সালের ১৯শে জুলাই পশ্চিমবঙ্গের নদীয়া জেলার কৃষ্ণনগরে জন্মগ্রহণকারী এ ক্ষণজন্মা পুরুষ কবি, নাট্যকার, ও গীতিকার হিসেবে খ্যাত। পিতা কৃষ্ণনগরের তৎকালীন দেওয়ান কার্তিকেয় চন্দ্র রায় ছিলেন সুকণ্ঠ গায়ক। মাতা প্রসন্নময়ী দেবী ছিলেন অদ্বৈত প্রভুর বংশধর। দ্বিজেন্দ্রলাল রায় পড়াশোনা করেছেন কৃষ্ণনগর, হুগলী, কোলকাতা ও বিলেতে। তিনি কৃষিবিদ্যায় এফ.আর.এ.এস. ডিগ্রি লাভ করেন। পেশায় ছিলেন কৃষিবিদ্যা-বিশারদ এবং সরকারি কর্মকর্তা। তিনি দিনাজপুরে ডেপুটি ম্যাজিষ্ট্রেট হিসেবে দায়িত্ব পালন করেন। কাব্যচর্চা এবং পৌরাণিক, সামাজিক ও ঐতিহাসিক-সবধরনের নাটক রচনায় দক্ষতার পরিচয় রেখেছেন।
বাংলা গানের পঞ্চকবি’র মধ্যে তিনি ছিলেন অন্যতম। প্রবল রবীন্দ্রপ্রভাবের যুগে বাংলা কাব্যসঙ্গীতে বিভিন্ন ধারা প্রয়োগ ও আধুনিক গান রচনায় তিনি ছিলেন একজন সার্থক রূপকার। নাটক রচনা ও পরিচালনায় তাঁর অসামান্য তাঁর অসামান্য অবদান থাকলেও বাংলা গানের আধুনিকীকরণের ধারায় সঙ্গীতকার হিসেবে তিনি ছিলেন অত্যন্ত সুপরিচিত ও জনপ্রিয়। প্রায় পাঁচশত গান তিনি রচনা করেছিলেন যেগুলো প্রথম দিকে ‘দ্বিজুবাবুর গান’ বলে পরিচিত ছিল, পরে সেগুলো ‘দ্বিজেন্দ্রগীতি’ নামে পরিচিত হয়।
তাঁর গানকে বর্তমানে ডি.এল. রায়ের গান নামেও আখ্যায়িত করা হয়। দ্বিজেন্দ্রলাল রায় গান রচনা করে নিজেই সুরারোপ করে গাইতেন। তিনি পাশ্চাত্য গানের রীতিকে বাংলা গানের আদর্শ অনুযায়ী পরিবর্তিত করে নিজের গানে ব্যবহার করেন। তিনি প্রেম, হাসি, ব্যঙ্গ, দেশাত্মবোধ, ভক্তি ইত্যাদি বিষয়কে আশ্রয় করে উপভোগ্য গান নির্মাণ করেন। সেকালে দ্বিজেন্দ্রলালের মতো আধুনিক ঢঙে চমৎকার রসাত্মক হাসির গান আর কেউ রচনা করতে পারেননি। স্বার্থপর রাজনীতিবিদ, ভণ্ড দেশপ্রেমিক ও বিদ্যমান সমালোচনামূলক পরিস্থিতি নিয়ে অপূর্ব ব্যাঙ্গাত্মক ও পারহাসমূলক গান রচনায় তিনি ছিলেন সিদ্ধহস্ত।
রজনীকান্ত সেন : ১৮৬৫ সালের ২৬ শে জুলাই পাবনা জেলার ভাঙ্গাবাড়ি গ্রামে জন্মগ্রহণ করেন। তাঁর পিতা গুরুপ্রসাদ সেন ছিলেন সঙ্গীতজ্ঞ ব্যক্তি। রজনীকান্ত সেন কবি, গীতিকার ও সঙ্গীতশিল্পী হিসেবে পরিচিত। তিনি পড়াশুনা করেন কুচবিহার, রাজশাহী ও কোলকাতায়। ১৮৬১ সালে তিনি বিএ, বিএল ডিগ্রি লাভ করে আইন পেশা শুরু করেন। পরে একসময় নওগাঁয় অস্থায়ী মুন্সেফ হয়েছিলেন।
মাত্র পনেরো বছর বয়সে কালীসঙ্গীত রচনার মধ্য দিয়ে তার কবিত্বশক্তির স্ফূরণ ও সঙ্গীত রচনার শুরু। তিনি বিভিন্ন আসরে স্বরচিত গান গাইতেন এবং বিভিন্ন পত্রিকায় কবিতা লিখতেন। তাকে ‘কান্তকবি’ বলে আখ্যায়িত করা হয় এবং তার গান কালক্রমে ‘কান্তগীতি’ নামে পরিচিত হয়। রজনীকান্ত রবীন্দ্রপ্রবাবে প্রভাবিত হয়েও যে গানগুলো রচনা করেছেন, সেগুলো নিজস্ব বৈশিষ্ট্যে উজ্জ্বল। তার গানের মুখ্যে বিষয় ঈশ্বরভক্তি। সহজ শব্দের বুনন ও সরল সৌকর্যে স্নিগ্ধ তাঁর গান ঈশ্বর স্তুতিতে বিনম্র। একই সঙ্গে অত্যন্ত সংবেদনশীল। ভক্তিভাব ছাড়াও তাঁর কিছু গানে রয়েছে দেশাত্মবোধ ও হাস্যরসের উপাদানা। আবার কোনো কোনো গানে প্রকাশ পেয়েছে জীবন ও জগতের প্রতি বৈরাগ্যের মনোভাব। রজনীকান্তের গান বাংলা গানের মৌলিক সাঙ্গীতিক উপাদানে ঋদ্ধ।
অতুলপ্রসাদ সেন : ১৮৭১ সালের ২০ শে অক্টোবর ঢাকায় জন্মগ্রহণকারী অতুলপ্রসাদ সেনের আদি নিবাস ছিলো ফরিদপুরের দক্ষিণ বিক্রমপুরের মগর গ্রামে। তিনি কবি, গীতিকার ও গায়ক হিসেবে খ্যাত। বাল্যকালে পিতৃহীন হওয়ার পর অতুল প্রসাদ মাতামহ কালীনারায়ণ গুপ্তের আশ্রয়ে প্রতিপালিত হন। ভগবত-ভক্ত, সুকণ্ঠ গায়ক, ভক্তিগীতি রচয়িতা কালীনারায়ণ গুপ্তের কাছেই অতুল প্রসাদের সঙ্গীতে হাতেখড়ি। পড়াশুনা করেন ঢাকায়, কোলকাতায় ও বিলেতে। বিলেত থেকে ব্যারিস্টারি পাশ করে কোলকাতা ও রংপুর আইন ব্যবসা করেন, পরে স্থায়ীভাবে বসবাস করেন লক্ষৌতে। সেখানে শ্রেষ্ঠ আইনজীবী হিসেবে প্রতিষ্ঠিত হন।
অতুলপ্রসাদ বাংলা ভাষাভাষীদের কাছে সুরকার ও সঙ্গীতজ্ঞ হিসেবে পরিচিত। তার গান প্রধানত তিন ধারায় বিভক্ত-স্বদেশি সঙ্গীত, ভক্তিগীতি ও প্রেমের গান। তবে তার ধরনের গানেই শৈশব থেকে সহায়হীন পিতৃস্নেহবঞ্চিত ব্যক্তিজীবনের বেদনা কমবেশি প্রভাব ফেলেছে। যে কারণে তার অধিকাংশ গানই করুণরস-প্রধান। সময়টা ঊনবিংশ শতাব্দীর শেষ থেকে বিংশ শতাব্দীর শুরু। সেসময় রবীন্দ্রপ্রতিভার প্রবল প্রভাব-বলয়ের মধ্যে অবস্থান করেও বাংলা কাব্যগীতি রচনায় যারা নিজেদের স্বাতন্ত্র্য প্রতিষ্ঠা করতে সক্ষম হয়েছিলেন, অতুলপ্রসাদ তাদের অন্যতম। তবে সমকালীন গীতিকারদের তুলনায় তার সঙ্গীত ছিলো সংখ্যায় সীমিত। কিন্তু গুণগত মান, অর্থবহতা সাঙ্গীতিক মৌলিকত্ব এবং শ্রোতাদের গ্রহণযোগ্যতা ও প্রিয়তায় তার গান অসামান্য সফল।
বাংলা গানে অতুলপ্রসাদই প্রথম ঠুংরি বা ঠুম্রির চাল সংযোজন করেন। রাগপ্রধান ঢঙে বাংলা গান রচনাও তার হাত ধরেই শুরু হয়। বাংলায় ঠুংরি গীতধারার প্রথম প্রচলন করেন লক্ষৌর বিশিষ্ট সঙ্গীতজ্ঞ নবাব ওয়াহেদ আলী শাহ। তার অনুসরনে অতুলপ্রসাদ বাংলা গানের সুর-তারের বৈশিষ্ট্য অক্ষুণ্ন রেখে উক্ত গীতধারার হিন্দুস্থানী রীতি বাংলায় প্রয়োগ করেছিলেন। অতুলপ্রসাদের এই প্রয়াস বাংলাগানে একদিকে যেমন নতুনত্ব এনেছে, অন্যদিকে তেমনি পরীক্ষা নিরীক্ষার পথ উন্মুক্ত করে বাংলা গানের জগতে এক বন্ধনমুক্ত শৈল্পিক আবহ নির্মাণ করেছে। তার বাউল ও কীর্তন অঙ্গের গানগুলোতে বাংলার সজীব মায়াময় প্রকৃতির সন্ধান মেলে। অতুলপ্রসাদের অসামান্য সৃষ্টি ‘মোদের গরব মোদের আশা, আ মরি বাংলা ভাষা’ গানটি আমাদের মহান ভাষা আন্দোলন ও আন্তর্জাতিক মাতৃভাষার মর্যাদার স্বাক্ষর ধারণ করে অমর হয়ে আছে। অতুলপ্রসাদ সেনের গান, ‘অতুলগীতি’ বা ‘অতুলপ্রসাদের গান’ নামে খ্যাত।
কাজী নজরুল ইসলাম : বাংলাদেশের জাতীয় কবি। তিনি অবিভক্ত বাংলার সাহিত্য, সমাজ ও সংস্কৃতির ক্ষেত্রে অন্যতম শ্রেষ্ঠ ব্যক্তিত্ব। ১৩০৬ বঙ্গাব্দের ১১ই জ্যৈষ্ঠ (২৪শে মে ১৮৯৯) এই বিরল প্রতিভাধর কবি পশ্চিমবঙ্গের বর্ধমান জেলার চুরুলিয়া গ্রামে জন্মগ্রহণ করেন। তার পিতা কাজী ফকির আহমদ ছিলেন মসজিদ ইমাম ও মাজারের খাদেম। কাজী নজরুল ইসলামের ডাক নাম ছিলো দুখু মিয়া। ১৯০৮ সালে পিতার মৃত্যুর পর মাত্র নয় বছর বয়সে নজরুল তার পরিবারের ভরণপোষনের জন্য হাজী পালোয়ানের মাজারের সেবক এবং মসজিদের মুয়াজ্জিনের কাজ শুরু করেন। নিম্নমাধ্যমিক পর্যন্ত পড়াশুনা করেন গ্রামের মক্তবে। কিছুকাল পরে রুটির দোকানে কাজ করার সময় আসানসোলের দারোগা রফিকউল্লার সঙ্গে পরিচয়ের সুবাদে তারই মাধ্যমে নজরুল ময়মনসিংহ জেলার ত্রিশালের দরিরামপুর স্কুলে সপ্তম শ্রেণীতে ভর্তি হন। ১৯১৫ সালে সেখান থেকে ফিরে গিয়ে আবার রানীগঞ্জ সিয়ারসোল রাজ হাইস্কুলে অষ্টম থেকে দশম শ্রেণি পর্যন্ত পড়াশুনা করেন। ১৯১৭ সালের শেষ দিকে প্রথম মহাযুদ্ধ চলাকালে তিনি সেনাবাহিনীতে যোগ দেন। সেখানে তিনি বেঙ্গল রেজিমেন্টের একজন সাধারণ সৈনিক থেকে ব্যাটালিয়ন কোয়ার্টর মাস্টার হাবিলদার পর্যন্ত হয়েছিলেন। প্রকৃতপক্ষে এসময় তার আনুষ্ঠানিক সাহিত্য ও সঙ্গীতচর্চা শুরু হয়। তার সৈনিকজীবন ১৯১৭-১৯২০ সাল পর্যন্ত।
বাল্যকালে মক্তব, মাজার ও মসজিদ জীবনের পর নজরুল রাঢ় বাংলার লোকনাট্য লেটো দলে যোগদান করেছিলেন। সেসব দলে নজরুল ছিলেন একাধারে পালাগান রচয়িতা ও অভিনেতা। তাৎক্ষণিকভাবে কবিতা ও গান রচনার কৌশল তিনি লেটো বা কবিগানের দলেই রপ্ত করছিলেন। পরবর্তীকালে তিনি বহু বিচিত্র আঙ্গিকের গান রচনা ও সুরারোপ করেন। তিনি বাংলা গানে ইসলামী ঐতিহ্য ও হিন্দু পুরাণের সার্থক রূপায়ণ ঘটান এবং অজস্র জনপ্রিয় গান রচনা করেন।
১৯২৫ সালে নজরুলের গানের প্রথম রেকর্ড বের হয় বিখ্যাত ‘হিজ মাস্টার্স ভয়েস’ (এইচ.এম.ভি) কোম্পানি থেকে। এরপর এই ধারাবাহিকতায় অসংখ্য জনপ্রিয় শিল্পীর কণ্ঠে অজস্র রেকর্ড প্রকাশিত হয়েছে। যার ধারা বর্তমান পর্যন্ত অব্যাহত আছে। উল্লেখ্য, নজরুল ছিলেন বাংলা গজল গানেরও স্রষ্টা। তার গণসঙ্গীত ও গজলে যৌবনের দু’টি বিশিষ্ট দিক- সংগ্রাম ও প্রেমের পরিচর্যাই ছিলো মুখ্য। তার অধিকাংশ গজলের বাণীই একই সঙ্গে উৎকৃষ্ট কবিতা এবং বাংলা গানের ইতিহাসে তুলনাহীন।
কজী নজরুল ইসলাম ছিলেন প্রকৃত অর্থেই সব্যসাচী নির্মাতা; লেখক-কবি-সঙ্গীত স্রষ্টা, সর্বঅর্থেই তিনি সমান সফল। বাংলা সাহিত্যের ইতিহাসে তিনি ‘বিদ্রোহী কবি’ এবং বাংলা গানের জগতে ‘বুলবুল’ নামে খ্যাত। প্রচণ্ড রবীন্দ্রপ্রভাবের মধ্যে থেকেও তার প্রভাবরহিত এবং সম্পূর্ণ অনুকরণমুক্ত ব্যতিক্রমী কবিতা ও গান রচনায় তিনি ছিলেন পারদর্শী। তার বহুবিচিত্র ধরনের গানের অনবদ্য আবেদন ও কালজয়ী সংবেদনশীলতা আজো বাংলা গানের ইতিহাসে প্রোজ্জ্বল এবং সর্বত্র সবসময় অনুশীলিত ও গীত।
উপরের সংক্ষিপ্ত আলোচনায় উল্লিখিত পাঁচজন কবির প্রত্যেকেই নিজ নিজ স্বাতন্ত্র্যে ও সম্পদে বাংলা গানকে এক স্বর্ণযুগে পৌঁছে দিয়েছিলেন। স্বল্প পরিসরে শুধু তাদের কর্মের রেখাচিত্র-সদৃশ পরিচয় তুলে ধরা হলো।
লেখক: উপপরিচালক, বাংলা একাডেমি
এমআর
শিল্প-সাহিত্য
৭৩তম জন্মদিনে কবি গুণকে শুভেচ্ছা
তসলিমার ভিসার মেয়াদ বাড়ালো ভারত
বাবাকে লিখা নুহাশের সেই চিঠি
পাঠাভ্যাসে পুরস্কার পেল ১৬৪ শিক্ষা প্রতিষ্ঠান
উদীচীর বর্ষা বরণ
হারিয়ে যাচ্ছে নজরুলের স্মৃতিচিহ্ন
চলে গেলেন ‘অপরাজেয় বাংলা’র ভাস্কর খালিদ
শেষ হলো রাবি’র শিল্পকর্ম প্রদর্শনী
নুরানী পদ্ধতিতে ২৭ ঘণ্টায় কুরআন শিক্ষা
রবীন্দ্রনাথ ঠাকুরের নির্বাচিত উক্তি
আমি অসাম্প্রদায়িক, কোনও ধর্মীয় দলের সঙ্গে যুক্ত নই: আবুবাকার
আনন্দ পুরস্কার পেলেন আনিসুজ্জামান
তানিমের ছোটগল্প ‘ওয়াটার মেলন’
ঢাকায় ‘বাড়ি’ চায় জাতীয় কবির নাতনি
এবার লাখো কণ্ঠে উচ্চারিত হবে বিদ্রোহী কবিতা
আবৃত্তিশিল্পী কাজী আরিফ আর নেই
আন্তর্জাতিক পুরস্কার পেলেন আলোকচিত্রী ফারুকী
৫ দশক পর পাঠকের হাতে খালেকদাদ’র দুই উপন্যাস
বাংলা গান ও পঞ্চকবির পঞ্চব্যঞ্জনা
হাইকোর্টের ভাস্কর্য নিয়ে ভাস্কর মৃণালের ভাষ্য
সর্বশেষ খবর
মাদ্রাসাছাত্রীকে ধর্ষণের অভিযোগ থানায় মামলা, আটক ১
‘অত্যাধুনিক হবে রাজশাহী মহানগরী’
সিসিক মেয়র ও সাবেক মেয়রের ঈদ শুভেচ্ছা
ভূতের হুকুমে মেয়ের কান কাটল বাবা!
ঈদের নাটক মুঠোফোনে!
এমপি নির্বাচনে শাবানার স্বামী সাদিক!
‘মিষ্টিজাতীয় খাবার তাহসানের খুব পছন্দ’
সদরঘাটে ঘরমুখো মানুষের স্রোত
আন্দোলনকারীদের একহাত দিলেন কবরী
গাজীপুরে ২ যুবকের লাশ উদ্ধার
সর্বাধিক পঠিত
‘মান্না বেঁচে থাকলে এমন আকাম করতে পারতে না’
শাহরুখের ঈদ শুরু হয় ঈদের নামাজ পড়ে
অযাচতি ঝামেলার পর ঈদে থাকল তিন ছবি
‘টালিগঞ্জে আমাকে টেক্কা দেয়ার মতো বাংলাদেশি নায়িকা নেই’
ত্রিশ বছর পর পর্দায় ফিরলেন আলমগীর-চম্পা
আইনি ঝামেলায় লন্ডনে আটকে গেছে শাকিবের 'চালবাজ'
নেতাদের রাজধানী ছাড়তে খালেদার নির্দেশ
ঘরমুখো মানুষের দীর্ঘ অপেক্ষা
এমপি নির্বাচনে শাবানার স্বামী সাদিক!
ব্রিটেনে সমান অধিকার পাবে ইইউ নাগরিকরা: মে
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved